# TYPO3 v9 LTS lanseres med GDPR-støtte og forbedret multisite

Utviklerne av webpubliseringssystemet TYPO3 CMS har i dag lansert en ny Long Term Support-versjon. Denne versjonen av det åpne, PHP-baserte systemet, som er spesielt populært i det globale foretaksmarkedet, vil støttes i seks år fremover.

*Baar, Sveits, 2. oktober 2018*

«Versjon 9 LTS er et nytt bevis på TYPO3s fortsatte fokus på å lage et skalerbart og pålitelig publiseringssystem for web basert på åpen kildekode,» sier styreleder i TYPO3-foreningen Olivier Dobberkau. «Karakteristisk nok ble denne versjonen og alle sprint-versjonene før den, lansert i henhold til tidsplanen.»

«Det har aldri vært et bedre tidspunkt for å vurdere å bruke TYPO3 til nettstedet,» sier Mathias Schreiber, adm. dir. i TYPO3s tjenesteytende selskap. «Våre partnerbyråer leverer en CMS i forkant av den teknologiske utviklingen.»

## Effektiv sikkerhet og personvern for sluttbrukeren

Den nye versjonen inkluderer mer enn 100 funksjoner som gjør det enklere og sikrere å administrere et moderne nettsted. Dette inkluderer hjelp med å overholde EUs nye personvernkrav (GDPR): TYPO3 støtter nå anonymisering av IP-adresser og YouTube-filmer uten informasjonskapsler (cookies), i tillegg til muligheten for å fjerne inaktive brukere automatisk, uten installasjon av ytterligere programvare.

Sikkerhet er alltid tillagt stor vekt i TYPO3, og alle passord er kryptert med kryptografiske salt og profesjonelle algoritmer, som Argon2i og PBKDF2.

## Søkemotoroptimalisering, multisite og utvikling

Flere anbefalte løsninger for søkemotoroptimalisering (SEO) er nå standard. Søkemotorvennlige nettadresser er en tett integrert standardfunksjon med et enkelt brukergrensesnitt. TYPO3 ønsker å takke universitetene i Rostock, Basel, Wien, Hohenheim og Wuppertal, Høyskolen i Osnabrück og Det tekniske universitetet i München for å ha betalt en stor del av utviklingskostnadene.

TYPO3 har alltid hatt støtte for flere nettsteder i samme installasjon. Måten nettstedene administreres på har nå blitt skrevet om og forbedret for å spare tid for brukerne.

Utviklere vil oppleve at det er lettere og raskere å starte nye prosjekter, i og med at TYPO3 CMS nå støtter SQLite, en populær filbasert lettvekts-databaseløsning som er støttet direkte i PHP. Dette kommer i tillegg til TYPO3s eksisterende støtte for MySQL, MariaDB, MSSQL og PostgreSQL.

Denne versjonen leverer også enestående enkel oppgradering. En ny skanner identifiserer problemer og gammel kode i tredjeparts-utvidelser og foreslår dokumentasjon og en oppgraderingsvei.

## Produktinformasjon

Du kan laste ned og finne mer informasjon om TYPO3 på [typo3.org](https://typo3.org/). For tilknyttede tjenester kan du besøke TYPO3-selskapets kommersielle partnerliste på [typo3.com](https://typo3.com/). Der finnes det også informasjon om det betalte *Extended Long Term Support*-programmet (ELTS), hvor forlenget støtte for eldre TYPO3 LTS-versjoner kan kjøpes.

## Om TYPO3-foreningen og TYPO3 GmbH

Foreningen **TYPO3 Association** er en ideell forening som koordinerer og finansierer den langsiktige utviklingen av TYPO3 CMS som gratis programvare. TYPO3 Association er en forening basert på sveitsisk lov. Den ble grunnlagt av TYPO3-miljøet i november 2004 og har hovedsete i Baar, ZG, Sveits. TYPO3-foreningen er politisk og religiøst nøytral. Mer informasjon om medlemmer, mål og finansieringsmulighet finnes på: [typo3.org/project/association/](https://typo3.org/project/association/)

**TYPO3 GmbH** er et selskap grunnlagt av TYPO3-foreningen for å tilby støttetjenester og for å håndtere utviklingen av programvaren TYPO3 CMS. Mer om TYPO3-skelskapet finnes på [typo3.com](https://typo3.com).

**Pressekontakt:**

press@typo3.com

+49 (0)211 20 54 36 0